รัฐบาลดีเดย์สวัสดิการรากหญ้า7ม.ค.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ระดม100หน่วยงานร่วมตีปี๊บ อุ้มกลุ่มมอเตอร์ไซค์แท็กซี่
โพสต์ทูเดย์ — กรณ์ แย้มรัฐคลอดมาตรการเร่งรัดปฏิรูปเร่งด่วนเพื่อคนไทย เอาใจกลุ่มคนนอกระบบ 7 ม.ค. 
นายกรณ์ จาติกวณิช รมว.คลัง เปิดเผยว่า ในวันที่ 17 ธ.ค.นี้ รัฐบาลจะเชิญส่วนราชการและหน่วยงานที่เกี่ยวข้องกว่า 100 แห่งเข้าหารือ เพื่อรัฐบาลเดินหน้าโครงการ “เร่งรัฐปฏิรูปเร่งด่วนเพื่อคนไทย” โดยเฉพาะมาตรการช่วยเหลือกลุ่มคนที่อยู่นอกระบบ และคนที่ไม่เคยได้รับสวัสดิการจากรัฐ หรือคนที่ขาดหลักประกันสังคม ก่อนเสนอรายละเอียดให้ที่ประชุมคณะรัฐมนตรี (ครม.) พิจารณา ก่อนที่จะมีการประกาศใช้อย่างเป็นทางการวันที่ 7 ม.ค.
สำหรับมาตรการลดรายจ่ายค่าครองชีพนั้นจะต้องมีการเรียกหน่วยงานที่เกี่ยวข้องทั้งหมดมาหารือ จึงยังบอกไม่ได้ว่าจะใช้วิธีการแก้ปัญหาด้วยการตั้งกองทุนหรือไม่ แต่จะใช้วิธีการวิเคราะห์ขั้นตอน กระบวนการว่ามีขั้นตอนใดที่ไม่มีประสิทธิภาพ หรือต้องมีการเปิดเสรีเพื่อให้มีการแข่งขันทางด้านราคา รวมทั้งต้องมีการพิจารณาให้สอดรับกับโครงการ 5 มาตรการ 6 เดือน ช่วยค่าครองชีพประชาชน ที่กำลังจะครบกำหนดช่วงสิ้นเดือน ม.ค. 2554 ด้วย
“อย่างเรื่องน้ำมัน คงบอกตอนนี้ไม่ได้ว่าจะใช้เงินกองทุนน้ำมันหรือภาษีมาบรรเทาความเดือดร้อน แต่จะให้ไปดูว่าที่มาของราคาน้ำมันหน้าปั๊มว่ามีการกำหนดราคาอย่างมีประสิทธิภาพ รวมทั้งต้องไปดูเรื่องอำนาจการผูกขาดในการค้ากำไรเกินควร” นายกรณ์ กล่าว
ก่อนหน้านี้คณะทำงานฯ ชุดนายกอร์ปศักดิ์ สภาวสุ เลขาธิการนายกรัฐมนตรี เป็นประธาน เสนอแพ็กเกจประกันสังคมให้ผู้ประกันตนสามารถเลือกจ่ายได้ 3 อัตรา คือ 100 บาท 180 บาท และ 280 บาท โดยเน้นแรงงานนอกระบบ เช่น รถจักรยานยนต์รับจ้าง ผู้ขับขี่รถแท็กซี่ และพ่อค้าแม่ค้าหาบเร่แผงลอย
นอกจากนั้น จะมีการให้สินเชื่อไทยเข้มแข็งกับผู้ต้องการมีรถแท็กซี่เป็นของตัวเอง รวมทั้งมีการจดทะเบียนรถจักรยานยนต์รับจ้างให้อยู่ในระบบ เพื่อไม่ต้องจ่ายค่าวินอีกต่อไป
ขณะที่นายปั้น วรรณพินิจ เลขาธิการสำนักงานประกันสังคม (สปส.) กล่าวถึงนโยบายของรัฐบาลที่ต้องการดึงแรงงานนอกระบบ 24 ล้านคนเข้าสู่ระบบการประกันสังคม ว่า เห็นด้วยกับการเก็บเงินสมทบประกันสังคมตามความสามารถของแรงงานนอกระบบ โดยก่อนหน้านี้ สปส. ได้ปรับปรุงสิทธิประโยชน์ผู้ประกันตนมาตรา 40 หรือการประกันตนภาคสมัครใจ หรือแรงงานนอกระบบที่ไม่มีนายจ้าง โดยเพิ่มสิทธิประโยชน์จาก 3 กรณี คือ คลอดบุตร ทุพพลภาพ และตาย เป็น 5 กรณี 
ทั้งนี้ ได้เพิ่มสิทธิประโยชน์การชดเชยการขาดรายได้ กรณีเจ็บป่วยครั้งละไม่เกิน 1,000 บาท ปีละไม่เกิน 2 ครั้ง และพักรักษาตัวที่โรงพยาบาลตั้งแต่ 3 วันขึ้นไปและสิทธิประโยชน์ชราภาพในรูปของบำเหน็จ 
นอกจากนั้น ยังปรับปรุงการเก็บเงินสมทบจากรายปีปีละ 3,360 บาท เป็นรายเดือนเดือนละ 280 บาท ซึ่งอยู่ระหว่างการพิจารณาของสำนักงานกฤษฎีการวมทั้งอยู่ระหว่างการแก้ไขกฎหมายให้รัฐบาลพิจารณาจ่ายเงินสมทบในมาตรา 40 ไม่น้อยกว่า 50 % ของเงินสมทบผู้ประกันตนด้วย ซึ่งคาดว่าหลังจากการเพิ่มสิทธิประโยชน์จะทำให้มีแรงงานนอกระบบเข้ามาสู่ในระบบประกันสังคมประมาณ 9 แสนคน จากปัจจุบันมีผู้ประกันตนมาตรา 40 ประมาณ 5060 คน 
นายปั้นกล่าวยอมรับที่ผ่านมาการประกันสังคมภาคสัมครใจไม่ได้รับการยอมรับเนื่องจากอัตราการจ่ายเงินสมทบอัตราสูง และส่วนใหญ่ประชาชนต้องการจะใช้สิทะการรักษาพยาบาลมากกว่า แต่การประกันตนภาคสมัครใจไม่ได้ให้สิทธิประโยชน์นี้ เพราะซ้ำซ้อนกับการได้สิทธิการปรักษาฟรีหรือโครงการบัตรทองของรัฐบาลอยู่แล้ว